Freie Hansestadt Bremen  
Free Hansestadt Bremen  
Vrye Hansestad Bremen| Landsvlag | Landswapen |
| --- | --- |
|  |  |
| (Besonderhede) | (Besonderhede) |
| Leuse |
| ***„Buten un binnen – wagen un winnen"***(*„Buite en binne – waag en win"*)Inskrif oor die portaal van die SchüttingLeuse van die Breemse koopmans |
| Basiese gegewens |
| Ampstaal: | Duits (Nederduits as erkende minderheidstaal) |
| Hoofstad: | Bremen |
| Stigting: | 21 Januarie 1947 |
| Oppervlakte: | 419,38 km² (16de) |
| Bevolking: | 684 864 (16de) *(31 Desember 2022)* |
| Bevolkingsdigtheid: | 1 633 inwoners / km² (3de) |
| Volkslied (*Landeshymne*): | *Der Bremer Schlüssel* |
| BBP - Totaal - % Verandering teenoor vorige jaar | 2022  38,698 miljard €9,2% |
| Skuldlas per inwoner: : | 52 765 € *(30 Junie 2023)* |
| Totale skuldlas: | 36,137 miljard € *(30 Junie 2022)* |
| Werkloosheidsyfer: | 10,6% *(Junie 2023)* |
| ISO 3166-2: | DE-HB |
| Amptelike webwerf: | www.bremen.de |
| Politiek |
| President van die Senaat: | Andreas Bovenschulte (SPD) |
| Regerende party: | SPD, Bündnis 90/Die Grünen en Die Linke |
| Setels in die parlement (*Bürgerschaft*)(87 setels) (2019: 84 setels): | SPD 27 (2019: 23)CDU 24 (24)Bündnis 90/Die Grünen 11 (16)Die Linke 10 (10)FDP 5 (5)BIW 10 (1) |
| Laaste verkiesing: | 14 Mei 2023 |
| Volgende verkiesing: | Mei 2027 |
| Parlementêre verteenwoordiging |
| Stemme in die Federale Raad (*Bundesrat*): | 3 (van 69) |
| Kaart |
|  |

Die **Vrye Hansestad Bremen** (Duits: *Freie Hansestadt Bremen*; Nederduits: *Free Hansestadt Bremen*) is die kleinste van Duitsland se sestien deelstate met 'n oppervlakte van 419,38 vierkante kilometer en 'n bevolking van 684 864 (soos op 31 Desember 2022). In administratiewe opsig bestaan die deelstaat net uit die twee stede Bremen en Bremerhaven, wat sowat 60 km van mekaar af lê en twee enklawes in die deelstaat Nedersakse vorm. Die stad Bremen lê aan die Weserrivier, Bremerhaven by sy monding in die Noordsee. So is die Vrye Hansestad Bremen die enigste van Duitsland se sestien deelstate wat nie or 'n samehangende staatsgebied beskik nie.

Politieke struktuur
-------------------

### Algemene oorsig

Administratiewe kaart van die Vrye Hansestad Bremen, bestaande uit die twee stede Bremen en Bremerhaven, omring deur Nedersakse
Die Raadsaal van Bremen
Bremen se parlement, die *Haus der Bürgerschaft*
Volgens Bremen se grondwet dra die Breemse deelstaat die amptelike naam "Freie Hansestadt Bremen". Volgens die grondwet staan die Breemse staat by demokrasie, sosiale geregtigheid, vryheid, omgewingsbewaring, vrede en wedersydse begrip en vriendskap tussen die nasies. Alle mag gaan van die mense uit.

### Wetgewende vergadering

Die 'Bürgerschaft' of parlement met 83 afgevaardigdes word elke vier jaar lede in die kiesafdelings Bremen en Bremerhaven. In 'n beperkte mate word daar in die Breemse grondwet ook voorsiening gemaak vir volkstemmings. 66 van die 67 afgevaardigdes, wat in die munisipale verkiesings van die stad Bremen verkies word, is ook afgevaardigdes van die 'Bürgerschaft'. Die stad Bremerhaven het ook 'n eie parlement en burgemeester.

### Uitvoerende gesag

Die Breemse Senaat dien as die uitvoerende gesag. Die senatore word deur die 'Bürgerschaft' met die meerderheid van die uitgebragte stemme vir dieselfde ampstermyn soos die 'Bürgerschaft' verkies. Daar kan ook 'n aantal van staatsrade verkies word, maar hulle aantal mag nie meer as 'n derde deel van die aantal van die senators beloop nie. In vergelyking met die ander Duitse deelstate se regerings is die Breemse Senaat in sy geheel regstreeks aan die parlement verantwoordelik, en die Breemse burgemeester geniet in vergelyk met die ander senatore geen voorregte nie. Die senators kan nie tewens lede van die 'Bürgerschaft' wees nie.

### Regspraak

Die regterlike mag word deur onafhanklike regters uitgeoefen. Die lede van die geregshowe word deur 'n kommissie verkies, wat uit drie lede van die Senaat, vyf lede van die 'Bürgerschaft' en drie regters bestaan.

Die Breemse staatsgeregshof lewer uitsprake oor grondwetlike sake. Die staatsgeregshof bestaan uit die president van die hoogste administratiewe gereg (of sy adjunk) en ses verkose lede, waarvan twee Breemse regters moet wees.